CELEX: 32022R0487
Language: da
Date: 2022-03-21 00:00:00
Title: Kommissionens gennemførelsesforordning (EU) 2022/487 af 21. marts 2022 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Raschera« (BOB))

28.3.2022   
               
               
                  DA
               
               
                  Den Europæiske Unions Tidende
               
               
                  L 100/4
               
            
         KOMMISSIONENS GENNEMFØRELSESFORORDNING (EU) 2022/487
         af 21. marts 2022
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Raschera« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:
         
                     (1)
                  
                  
                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Raschera«, der er registreret ved Kommissionens forordning (EF) nr. 1263/96 (2) som ændret ved Kommissionens gennemførelsesforordning (EU) nr. 1086/2013 (3).
                  
               
                     (2)
                  
                  
                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).
                  
               
                     (3)
                  
                  
                     Kommissionen modtog den 19. februar 2021 en skrivelse med indsigelse mod godkendelsen af ændringen fra en fysisk person, der har bopæl i Italien. Der blev sendt yderligere en skrivelse den 8. november 2021 fra den samme fysiske person med yderligere elementer mod ændringen.
                  
               
                     (4)
                  
                  
                     I overensstemmelse med artikel 51, stk. 1, andet afsnit, i forordning (EU) nr. 1151/2012 udelukkes fysiske eller juridiske personer, der har en legitim interesse, og som har bopæl eller er etableret i en medlemsstat, hvorfra ansøgningen er indgivet, fra indsigelsesproceduren, da de allerede har haft mulighed for at deltage i den nationale indsigelsesprocedure i overensstemmelse med artikel 49, stk. 3, i forordning (EU) nr. 1151/2012. Skrivelserne med indsigelse fra den fysiske person, der har bopæl i Italien, blev derfor afvist.
                  
               
                     (5)
                  
                  
                     I lyset af ovenstående finder Kommissionen, at ændringerne af varespecifikation for den beskyttede oprindelsesbetegnelse »Raschera« bør godkendes —
                  
               VEDTAGET DENNE FORORDNING:
         
            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Raschera« (BOB), godkendes.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. marts 2022.
            
               
                  På Kommissionens vegne
               
               
                  For formanden
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 343 af 14.12.2012, s. 1.
         
            (2)  Kommissionens forordning (EF) nr. 1263/96 af 1. juli 1996 om ændring af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i forordning (EØF) nr. 2081/92 (EFT L 163 af 2.7.1996, s. 19).
         
            (3)  Kommissionens gennemførelsesforordning (EU) nr. 1086/2013 af 30. oktober 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Raschera (BOB)) (EUT L 293 af 5.11.2013, s. 26).
         
            (4)  EUT C 439 af 29.10.2021, s. 19.